તેમણે આગળ કહ્યું કે, દિવ્યાંગો પાસે અખુટ શક્તિનો સ્ત્રોત રહેલો છે, જેને માત્ર થોડા પ્રોત્સાહનની જરૂર છે. આવી ક્રિકોટ મેચ સહિતની અન્ય રમતો, સ્પેશિયલ ખેલ મહાકુંભ વગેરે જેવા આયોજનોથી રાજ્ય સરકાર પણ તેમની શક્તિઓને ઉજાગર કરવા પ્રયત્નશીલ છે. મુખ્યમંત્રીએ કહ્યું કે, મને આશ્ચર્ય થાય છે કે, જે પુરતી દ્રષ્ટિ ધરાવતા નથી, તેવા વિકલાંગો આજે ક્રિકેટ જેવી રમત રમી રહ્યાં છે, જેમાં તો સારી દ્રષ્ટિની વિશેષ જરૂર છે. આજે તેમને અહીં રમતા જોઇને લાગે છે કે, તેઓ ગુજરાતમાં રમાતી શેરી ક્રિકેટ કરતાં પણ ઘણું સારું પ્રદર્શન કરી રહ્યાં છે.